# **Conferinta de presa - Corupția ucide din nou!**

**15.04.2021, ora 11,00**

Scurt istoric al unui șir de evenimente ce au dus la moartea celor doi scafandri în 9 apilie 2021

1. 22.11.2018 – Administratia Bazinală de Apă DOBROGEA LITORAL lansează prin SEAP anunt de licitație pentru Servicii de monitorizare a biodiversității și a caltății apei pentru proiectul ”Reducerea eroziunii costiere – faza II (2014-2020)” în etapa anteconstrucție… (anexa 1)

Caietul de sarcini conține prevederi contrare normelor legale specifice în vigoare în ceea ce privește certificările tehnice și profesionale, în ceea ce privește acreditările posibilelor firme participante, cât și în ceea ce privește personalul calificat al acestora. (scafandri)

1. Odata cu lansarea anunțului public firmele interesate să participe în competiție încep documentarea și se adresează singurei entități din România care poate să clarifice condițiile legale în baza cărora se pot desfășura activități de natură comercială sub apă pe teritoriul României și anume Centrul de Scafandri (UM 02145 Constanța) care conform articolului 2 și 3 din HG 350/1993 este și organ unic de brevetare a scafandrilor, de autorizare și inspectare a activităților subacvatice cu scafandri.

Prin comunicările scrise, clarifică celor interesați faptul că sunt interzise lucrările sub apă dacă firmele care doresc să le efectueze nu îndeplinesc condițiile de lucru prevăzute în normele specifice (Hotararea nr 350/1993 privind pregătirea, antrenarea, perfectionarii pregatirii si brevetării scafandrilor, cât și Ordinele nr 363/1995 pentru aprobarea normelor privind pregătirea, organizarea și protecția muncii în activitatea de scufundare (NPPOPMAS) cât și Ordinul Ministrului Apărării Naționale M29/24.10.1995. Mai mult, prin răspunsurile adresate companiilor interesate, comandorul Bogdan Dumitrescu, comandantul UM 02145, comunică fără echivoc la începutul anului 2019 faptul că brevetele de scafandru eliberate de organizațiile PADI, NAUI, SSI sunt recreaționale (sportive, de agreement) și nu pot face obiectul unor proceduri de recunoaștere, deoarece nu sunt documente eliberate de autorități naționale care să ateste o calificare profesională! – ACESTE TIPURI DE CERTIFICĂRI ERAU TRECUTE EXPLICIT ÎN CAIETUL DE SARCINI PREZENTAT MAI SUS (Anexa 2 – raspunsul UM 02145 Constanța către SC TOPOMINIERA SRL din 03.01.2019)

1. Pentru că lumea firmelor calificate pentru a putea face aceste activități pe teritoriul României este extrem de mica (anexa 6) ceea ce presupune și un areal uman restrâns calificat în acest domeniu în urma unor cercetări sumare afiliatul nostru, Asociatia Nationala a Scafandrilor Profesionisti și Salvamarilor din Romania, singura structura profesională afiliată EDTC identifică încrengătura de relații care a stat la baza elaborării și ridicării unui caiet de sarcini neconform și orientat, în opinia lor, către un câștigător cert (SC AON) și își asumă sesizarea în scris a DNA Constanța în 27.01.2020. În sesizare, se semnalează încălcări flagrante ale legislației penale prin săvârșirea unor infracțiuni care intră în competența DNA, sunt date nume, relații de afaceri care puteau constitui la vremea respective suficiente motive pentru declanșarea unei investigații care să ducă la stârpirea din fașă a unei operațiuni de atribuire ”cu dedicație” printr-o pseudocompetiție ridicată pe SEAP.

Mai mult, în adresa catre DNA Constanța colegii mei atrag atenția asupra gravității situației întrucât consecințele derulării acelui contract în condițiile prezentate pe SEAP riscau să aibă ca și consecințe accidente ce puteau surveni operand cu scafandri fără calificare adecvată sau cu companii care nu respect condițiile tehnice de îndeplinire a acestei activități, cât și riscul pierderii de fonduri europene alocate acestei lucrări. (anexa3)

1. DNA Serviciul Teritorial Constanța citează pe Secretarul General al ANSSPSR, Bălan Lucian Gabriel în data de 10.03.2020, ora 11.00, în calitate de martor unde este audiat timp de trei ore și unde acesta răspunde tuturor întrebărilor care au fost adresate (anexa 4).
2. În luna iunie 2020, este adjudecată licitația de către o asociere care cuprinde exact firma menționată în adresa colegilor mei din ianuarie 2020. Era clar de la bun început că această licitație nu putea avea decât un câștigător, firma AON.
3. În 9 iulie, afiliatul nostru se adresează din nou DNA Constanța solicitând să i se comunice dacă s-a deschis vreun dosar penal pe speța formulată în 2020, dacă s-au întreprins cercetări în cauză și care este stadiul acestora și dacă a fost luată vreo măsură în cauza respective întrucât se adeveriseră până la urmă informațiile respective cu circa șase luni în urmă. (anexa 5). Această solicitare nu a primit nici un fel de răspuns până în prezent.
4. Dintr-o investigație de presă a jurnalistului Alexandru Căutiș descoperim că Autoritatea Națională Apele Române în 14.10.2019 solicitase un pnct de vedere tehnic din partea UM 02145 și era la cunoștință cu faptul că onor condițiile din caietul de sarcini pe care și-a asumase erau neconforme și nelegale, dar se pare că interesele de grup și corupția au fost mai puternice. (anexa 7)
5. Odată adjudecată licitația, asocierea câștigătoare care cuprinde firma AON nu face nici măcar un pas în ideea de a-și acoperi vulnerabilitățile prin întreprinderea unor demersuri în vederea respectării prevederilor legale. Așa cum am menționat, companiile care doresc să desfășoare activități comerciale subacvatice trebuie să respecte pe lângă normele legale mai sus menționate, încă un ordin al Ministerului Transporturilor, Odinul 1267/2008 pentru aprobarea regulilor de desfășurare a operațiunilor de scafandrerie în porturi și apele naționale navigabile ale României. Și aici regulile sunt clare, fără echivoc și presupun ca firma respectivă să dispună de tehnologii, de proceduri specifice lucrului sub apă, de personal calificat conform legislatiei naționale în vigoare. Îndeplinirea tuturor acestor condiții ar fi dus ca SC AON să beneficieze de o autorizație specifică eliberată de Autoritatea Navală Română în condițiile legii. În urma unor verificări făcută pe site-ul autorității navale, constatăm că în ianuarie 2021, firma AON nu figurează pe lista companiilor autorizate (anexa 6). Mai mult, începerea lucrărilor este permisă numai după ce operatorul economic ce execută activități de scafandrerie a obținut permisul de lucru, acesta trebuind să fie eliberat de căpitănia portului în a cărei zona de jurisdicție urmează să se desfășoare lucrările de scafandrerie.

În cazul nostru, acest permis de lucru ar fi trebuit să fie eliberat de căpitănia Portului Constanța și din informațiile de care dispunem la momentul efectuării lucrărilor subacvatice (9 aprilie 2021), firma mai sus menționată, nu dispunea de acest permis. Citind cu atenție normele legale în vigoare și punând cap la cap hotărâri de guvern, ordine comune și regulamente emise de Ministerul Muncii, Minsiterul Apărări Naționale și Ministerul Transporturilor dacă compania le-ar fi respectat, cei doi scafandri ar fi fost astăzi în viață.

Un lung șir de abuzuri care au început cu mistificarea unui caiet de sarcini de către cei de la Apele Române astef încât câștigătorul era cunoscut cu câteva luni înainte, continuând cu încălcarea sistematică a normelor legale în vigoare privitoare la activitățile comerciale cu scafandri care au loc pe teritoriul României de către compania câștigătoare au dus la pierderea a două vieți omenești. Mai mult, este pus în pericol și contractul cu finanțare europeană de aproape un milliard de euro. Dezavuăm încercările celor vinovați de a mistifica adevărul și de a localiza răspunderea în dreptul persoanelor decedate. Pentru ca lucrurile să nu fie mușamalizate, colegii noastri de la Constanța se vor pune la dispoziția organelor de anchetă. Cerem Inspecției Muncii să pună cap la cap modul în care firma AON a respectat toate prevederile legale în vigoare (în opinia noastră această companie a actionat în afara prevederilor legale, cu încălcarea tuturor normelor de sănătate si securitate în muncă în mediu subacvatic si se face vinovată de moartea celor doi).

Așteptăm o reacție fermă din partea inspectiei muncii cât si a procurorilor care investighează acest caz.

Cerem de asemenea răspunsuri publice din partea DNA Constanța referitoare la liniștea ciudată care s-a așternut asupra speței pe care colegii mei au semnalat-o încă din ianuarie 2020 și în cazul în care în cursul anului trecut au fost stopate cercetările asupra modului în care acestă licitație a fost ”orientată” fapt care, în opinia noastră, reprezintă fapte evidente de corupție care până la urmă au creat circumstanțele care au dus la decesul celor doi, vrem să aflăm motivele.